(Návrh)

Zákon

z .......... 2006,

ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov

Národná rada Slovenskej republiky sa uzniesla na tomto zákone:

Čl. I

	Zákon Národnej rady Slovenskej republiky č. 315/1996 Z.z. o premávke                         na pozemných komunikáciách v znení zákona č. 359/2000 Z.z., zákona č. 405/2000 Z.z., zákona č. 223/2001 Z.z., zákona č. 381/2001 Z.z., zákona č. 441/2001 Z.z., zákona                      č. 490/2001 Z.z., zákona č. 73/2002 Z.z., zákona č. 396/2002 Z.z., zákona č. 660/2002 Z.z., zákona č. 247/2003 Z.z., zákona č. 430/2003 Z.z., zákona č. 450/2003 Z.z., zákona                     č. 510/2003 Z.z., zákona č. 534/2003 Z.z., zákona č. 121/2004 Z.z. , zákona  č. 174/2004 Z.z., zákona č. 579/2004 Z.z., zákona č. 725/2004 Z.z., zákona č. 69/2005 Z.z., zákona                        č. 91/2005 Z.z., zákona č. 93/2005 Z.z., zákona č. 558/2005 Z.z., zákona č. 571/2005 Z. z.               a zákona č. 572/2005 Z.z sa mení a dopĺňa takto:

1.  V § 5 odsek 3 znie:
	„(3) Vodiči vozidiel a ich spolujazdci sú povinní byť počas jazdy pripútaní bezpečnostným pásom alebo použiť schválené zadržiavacie zariadenie za podmienok ustanovených osobitným predpisom. 5a)“.
      
     Poznámka pod čiarou k odkazu 5a znie:
“5a) Nariadenie vlády Slovenskej republiky č. /2006 Z. z. o povinnom používaní  bezpečnostných pásov a detských zadržiavacích zariadení vo vozidlách určitých kategórií. 

2.  V § 43 odsek 1 znie:
	„(1) Vo vozidle, ktoré je určené na prepravu osôb, nesmie byť počet prepravovaných osôb vyšší, ako je počet miest na sedenie uvedených v osvedčení o evidencii; to sa nevzťahuje na vozidlá, ktoré v osvedčení o evidencii majú ustanovený počet miest určených pre stojace osoby. Osoby s telesnou výškou menšou ako 150 cm sa môžu prepravovať vo vozidle za podmienok ustanovených osobitným predpisom. 5a)“.

3.  V § 43 sa vypúšťa odsek 2. 

Doterajšie odseky 3 až 6 sa označujú ako odseky 2 až 5.

4. V § 43 ods. 2 sa vypúšťa prvá veta.

Čl. II

Tento zákon nadobúda účinnosť 1. júna 2006.